X' Alternattiva hemm ? It- Torca 21 ta' Ġunju 2009 Wara r- riżultat diżappuntanti tas- 6 ta' Ġunju l- Alternattiva Demokratika tinsab f' salib it- toroq dwar x' se jkun il- futur politiku tagħha . Wara li aktar kmieni din il- ġimgħa ltaqa' l- grupp ta' tmexxija tal- Alternattiva Demokratika fejn jidher li hemm ir- rieda li l- AD tkompli taħdem bħala partit politiku , il- mistoqsija hija dwar b' liema mod se tkun qiegħda tħaddem il- politika tagħha . Se tibqa' partit li jipprova jipproġetta politika moderata biex ma tnaffarx in- nies , jew se tieħu pożizzjoni aktar radikali fejn tgħid dak li għandha tgħid , irrispettivament minn jekk tirfisx il- kallijiet jew le ? Għal Michael Briguglio jidher li l- aħħar triq hija dik li verament għandha bżonn l- Alternattiva Demokratika . Briguglio , li huwa l- kelliem tal- AD għall- iżvilupp soċjali u ekonomiku , jsostni li wasal iż- żmien li l- Alternattiva tibdel l- istrateġija tagħha . Jidher li l- aħħar riżultati elettorali kienu konferma li l- AD f' Malta għandha bażi ta' min verament isegwieha u jara fiha risposta għaż- żewġ partiti l- kbar li ilhom snin twal jiddominaw ix- xena politika ta' pajjiżna . " Inħoss li wasal iż- żmien li l- Alternattiva tkun aktar radikali fil- politika li tipproġetta . Għandha tara li ma toqgħodx lura minn dak li verament qed idejjaq lin- nies . Inħoss li jekk l- AD tkun aktar radikali fil- politika tagħha tkun qiegħda timla' l- vojt kbir li jeżisti fuq in- naħa tax- xellug tal- politika lokali , " qal Briguglio . Huwa qal li fi ħdan l- Alternattiva Demokratika jeżisti spirtu kbir ta' kontinwazzjoni politika . Fil- fatt hu stess iħossu kommess li jaħdem fi ħdan din il- formazzjoni politika . Iżda filwaqt li jkun qed jagħmel hekk stqarr li jridu jsiru bidliet kbar , speċjalment f' dak li għandu x' jaqsam mal- organizzazzjoni tal- partit . Briguglio jsostni li l- aktar bidla importanti li l- AD għandha tara li seħħ hija dik li l- attivisti u l- imsieħba jkollhom aktar parteċipaz - zjoni : " Irridu ninvolvu aktar lill- attivisti u lill- membri . Dawn se jiggarantulna l- kontinwazzjoni u l- eżistenza politika . Hemm bżonn ta' tibdil u anke tisħiħ fl- istrutturi tal- AD innifisha . Irridu nespandu u nwessgħu n- nukleu ta' nies li jaħdmu fl- istrutturi tagħha . " " Jiena nemmen fil- filosofija ta' ' The Long March ' ( il- Mixja Twila ) . Dan fis- sens li filwaqt li l- Alternattiva Demokratika tibqa' tkun preżenti fix- xena politika u attenta għal dak li jkun qed iseħħ , trid ukoll timbarka fuq programm ta' bidliet li mhux neċessarjament se jagħtu riżultati fl- immedjat . Imma jkunu pjani għat- tul . Eżempju ta' dan huwa li ma jistax ikun li nibqgħu nqisu l- elezzjonijiet li jsiru f' pajjiżna daqs li kieku huma ħajja jew mewt għall- partit . L- għanijiet u l- ambizzjonijiet tagħna jitolbu li nibdew naħsbu dwar dak li se nkunu qiegħdin inwettqu u nixtiequ li jsir , mhux biss issa , iżda anke dak li jista' jinqala' 'l quddiem fis- snin , " qal Briguglio . Fl- elezzjoni tal- 2009 il- voti tal- AD kienu reali Imma qabel xejn tajjeb li wieħed jara x' setgħu kienu r- raġunijiet li l- Alternattiva Demokratika fl- aħħar elezzjonijiet għall- Parlament Ewropew kisbet riżultat daqstant diżappuntanti , meta ħames snin qabel kienu biss ' ftit ' voti li ma rebbħux lil Arnold Cassola siġġu fil- Parlament Ewropew . Dwar dan Briguglio jsostni li : " Il- vot li kisbet l- Alternattiva f' dawn l- aħħar elezzjonijiet inħoss li huwa aktar reali . Fl- elezzjonijiet ta' ħames snin ilu naħseb li kien hemm ħafna li riedu jirringrazzjaw lill- Alternattiva talli ħadmet favur li Malta tidħol fl- Unjoni Ewropea . Ħallieha li fl- elezzjoni ġenerali tal- 2003 kien hemm it- tradiment min- naħa tal- partit nazzjonalista . Tradiment li kont għidt li se jsir . Imma issa dak ħallieh . Nistqarr ukoll li dakinhar kien hemm ukoll numru ta' voti ta' protesta . Għalhekk il- voti miksuba llum huma aktar reali milli wieħed jaħseb . Biss tajjeb ukoll li wieħed jgħid li dawn huma wkoll il- votanti li realment jemmnu f' dak li tista' toffri differenti l- Alternattiva . " Iżda l- inkapaċità min- naħa tal- AD li tirkeb fuq is- suċċess tal- 2004 mhuwiex l- uniku ostaklu li kellha bħala partit . Għal Michael Briguglio kien hemm ostakli oħra maħluqa mill- istuzzjonijiet tal- pajjiż infushom . Fil- fatt għall- mistoqsija dwar jekk jaħsibx li f' pajjiżna hawnx vera demokrazija huwa wieġeb li : " Id- demokrazija li hawn hija waħda limitata . Ħares lejn kif topera l- Awtorità tax- Xandir . Il- membri tal- bord tagħha huma ffurmati b' nomini mill- partit li huma fil- parlament biss . Dan wassal għall- operat oxxen fi tmiem il- kampanja għall- elezzjonijiet tal- parlament ewropew . Kollox dar maż- żewġ partiti l- kbar . L- istess il- membri tal- bord tagħha huma ffurmati minn nomini tal- partiti li għandhom rappreżentanza fil- parlament . Iżda dan mhux biżżejjed . Għandek għadd ta' bordijiet u entitajiet li huma maħtura mill- gvern tal- ġurnata b' nies li l- lealtà tagħhom hija lejn il- partit fil- gvern . Nifhem li l- gvern irid li f' ċerti istituzzjonijiet ikollu nies tal- fiduċja tiegħu però dan qed iwassal biex l- istess gvern jibqa' għaddej minn fuq il- poplu bħal bulldozer minħabba li ma hemm ebda istituz - zjoni li tista' żżommu milli jagħmel hekk . F' sitwazzjoni bħal din mhux biss ngħid li d- demokrazija hija limitata , iżda sa ċertu punt anke mhedda ! F' ħafna każi ssib li dan kollu hu maħluq mill- kultura tal- obbligazzjonijiet " B' referenza għal dan Briguglio semma l- fatt kif il- gvern mhu qed jagħmel xejn biex jikkontrolla l- iżvilupp irresponsabbli li qed isir f' dan il- pajjiż , fejn għandek numru ta' kuntratturi u negozjanti li bil- mod il- mod ' qiegħdin jibilgħu kollox ' : " Dan ikompli juri biċ- ċar kif il- Partit Nazzjonalista , minkejja l- kompromessi li għamel biex jidher li għandu xi forma ta' ruħ soċjali , xorta waħda għadu l- partit li hu marbut u sostnut mill- gruppi u klassi soċjali dominanti ta' pajjiżna . Fl- isfond ta' dan kollu , għalhekk insostni li l- Alternattiva għandha tkun aktar radikali fl- operat u l- proposti tagħha . " L- ambjent fil- politika Fl- isfond ta' dawn l- istqarrijiet , il- mistoqsija tqum waħeda : fl- aħħar mill- aħħar in- nies verament jinteressahom mill- ambjent jew jiġu jaqgħu u jqumu minnu , issa li anke dan l- istess suġġett spiċċa politizat ? Għal Briguglio t- tweġiba hija waħda ċara u bla ebda dubji : " Il- Maltin vera jinteressahom mill- ambjent . Li ma teżistix f' pajjiżna hija l- kuxjenza ta' politika ambjentali . Fil- fatt tul is- snin nibtet l- idea falza li jekk partit joħorġu miegħu kandidati li xi darba jew oħra , kienu jew għadhom attivi fil- qasam ambjentali , issa dan il- partit sar wieħed favur l- ambjent . Ħu l- Partit Nazzjonalista . Ipproġetta lilu innifsu bħala l- partit li għandu għall- qalbu l- ambjent . Iżda mhux kulħadd jaf li l- PN għandu rabtiet kbar ma' uħud mill- akbar negozjanti u kuntratturi li għandna f' pajjiżna u ħafna minnhom qiegħdin jitħallew jiżviluppaw bla rażan ? Huwa fatt ukoll , li l- partiti l- kbar kien f' dawn l- aħħar snin li bdew jitkellmu dwar l- ambjent . Dan għamluh għax raw li t- temi ambjentali li kienet qiegħda titkellem dwarhom l- Alternattiva Demokratika kienu qiegħdin jinteressaw lin- nies u biex ma jitilfux voti , dawn it- temi għamluhom tagħhom ukoll . " L- AD trid tkun aktar xellugija Għaldaqstant , jekk it- temi ambjentali issa saru parti mill- politika mħaddma miż- żewġ partiti kbar , x' għandhom ikunu t- temi li l- Alternattiva Demokratika trid titkellem dwarhom u permezz tagħhom tikseb u tkabbar l- appoġġ popolari ? Għal din il- mistoqsija Briguglio qal li t- tweġiba tinsab fil- weġgħat tan- nies : " Għalhekk l- AD trid tkun aktar xellugija . Trid titkellem aktar dwar dawn it- temi li fil- preżent qiegħdin iweġġgħu li n- nies . L- għoli tal- ħajja , li minkejja li qiegħdin jogħlew il- prezzijiet ta' prodotti essenzjali , il- pagi ma żdiedux b' rata li jpattu għalihom . F' dan il- kuntest għandha ssir pressjoni biex , fost affarijiet oħra , ikun hemm reviżjoni tal- paga minima nazzjonali u din tiżdied biex verament tkun tirrifletti r- realtajiet tal- lum . L- AD trid tibqa' titkellem ukoll dwar id- drittijiet soċjali , bħal kundizzjonijiet aħjar għall- ħaddiema - bħal ma hi ż- żieda fil- ġimgħat tal- maternity leave . Xogħlna hu li naqbżu u nitkellmu f' isem il- ħaddiema f' setturi varji , bħal manifattura u s- servizzi . L- industrijalisti għandhom l- għaqdiet tagħhom li jaqbżu għalihom . Ma jistax ikun li f' dan il- pajjiż nippermettu li ma jkunx hawn infurzar bis- serjetà tar- regolamenti dwar is- saħħa u s- sigurtà fuq il- post tax- xogħol . L- AD għandha wkoll tagħmel aktar pressjoni kontra l- kundizzjonijiet ħżiena li bihom qiegħdin ikunu impjegati l- ħaddiema part - time jew meta jingħataw kuntratti definiti . Tajjeb li jkun hemm aktar pressjoni kontra l- isfruttament ta' persuni f' xogħlijiet professjonali li jaħdmu f' kundizzjonijiet prekarji u li dawn ħafna drabi lanqas jitħallew jidħlu membri ta' union . L- AD għandha wkoll ikollha pożizzjoni aktar b' saħħitha favur politika li tħares l- investimenti f' servizzi pubbliċi bħat- trasport pubbliku , enerġija nadifa u housing . Hemm ukoll il- kwistjoni tad- drittijiet ċivili – bħalma hu d- divorzju – irridu nitkellmu dwar dan u mhux noqgħodu lura għax ikun hemm minn jattakkana . Kollox ma' kollox għandna nkunu l- vuċi ta' dak li m' għandhomx vuċi f' dan il- pajjiż . Għandna nkunu l- vuċi ta' dawn l- organizzazzjonijiet mhux governattivi li minħabba nuqqas ta' riżorsi l- ideat tagħhom ma jaslux u ma jinnstemgħux . Irridu ukoll naħdmu ma' dawk li finalment huma lesti li jaħdmu magħna . Għalhekk nemmen li fis- sitwazzjoni li ninsabu fiha llum l- Alternattiva Demokratika rtinsab f' pożizzjoni li timla' l- vojt li jeżisti fix- xellug politiku ta' pajjiżna . " Fl- aħħar mill- aħħar x' inhu l- futur ta' Michael Briguglio fl- Alternattiva Demokratika : " Għalkemm kont diżappuntat li wara żewġ perjodi fil- kunsill lokali ta' Tas Sliema , fl- aħħar elezzjoni ma kontx elett , però kif jgħid il- Malti ' kull deni ħudu b' ġid . ' Issa għandi ħafna aktar ħin x' niddedika għall- Alternattiva Demokratika u x- xena politika . Hemm entużjażmu biex bħala AD inkomplu bil- ħidma politika tagħna , u jien kommess li nkompli naħdem fi ħdan il- partit . " minn Michael Briguglio , Kelliem għall- Izvilupp Socjali u Ekonomiku tal- Alternattiva Demokratika L- Orizzont 17 ta' Ġunju 2009 Fl- elezzjonijiet għall- Parlament Ewropew u għall- Kunsilli Lokali , l- Alternattiva Demokratika ( AD ) ġabet riżultati ħżiena . Xejn iktar u xejn inqas . X' wassal għal dan ? Qabel xejn , tajjeb wieħed iżomm f' moħħu l- istħarriġ xjentifiku dwar l- elezzjonijiet Ewropej , bħal dak tal- gazzetta Malta Today li sar bejn Marzu u Ġunju , wera li AD se ġġib bejn 1.9 % u 3.6 % . Dan meta wieħed jikkonsidra lil dawk li ġew mistoqsija lil min se jivvotaw u taw il- fehma tagħhom . F' dan l- ambitu , ir- riżultat ta' 2.34 % ma jidhirx bħala sorpriża , minkejja li hu diżappuntanti . Tajjeb wieħed jinnota ukoll li l- AD ġabet madwar 1 % f' ħafna mid- distretti fin- Nofsinhar ta' Malta , u madwar 4 % f' ħafna mid- distretti fit- Tramuntana . Dan jista' jirrifletti raġunijiet ta' klassi soċjali . Jista' jkun hemm raġunijiet għal din id- disfatta li AD ma kellhiex kontroll fuqhom , iżda jista' jkun hemm ukoll raġunijiet li għandhom x' jaqsmu mal- istrateġiji u l- operat tal- partit . Dwar tal- ewwel , wieħed jista' jgħid li min ried jivvota kontra l- Gvern Nazzjonalista , ipprefera ma jivvotax jew jivvota lill- PL ( jew lil xi partiti żgħar oħra ) . B' mod imparzjali nistqarr li l- is ¬ tra ¬ teġija Laburista kienet ferm iktar effettiva , speċjalment min ¬ ħabba l- impatt pożittiv li ġabet magħha t- tmexxija l- ġdida . L- istrateġija Laburista ffokat iktar fuq kwistjonijiet nazzjonali milli Ewropej , u li ffokat fuq suġġetti li skont stħarriġ soċjo ¬ loġiku qed jikkonċernaw b' mod qawwi lill- Maltin , bħall- immi ¬ graz ¬ zjoni u l- għoli tal- ħajja . Il- Partit Laburista pprova jappella ukoll għall- gruppi varji li ħass ¬ hom imweġġa' jew traduti mill- imġiba tal- Gvern Nazzjonalista . Hemm ukoll il- kwistjoni tar- riżorsi finanzjarji u aċċess għall- midja . Ma jistax ikun li f' dan il- pajjiż l- Awtorità tax- Xandir tib ¬ qa' tiffavorixxi lill- partiti kbar b' mod daqshekk ċar u li f' pajjiż ¬ na ċerti kandidati jibqgħu jitħal ¬ lew jiksru l- liġi u jonfqu iktar flus minn dak permess . Fl- is ¬ tess ħin , AD kienet għamlet żball kbir meta ftit snin ilu bie ¬ għet ir- radju tagħha , Capital Radio . Raġuni oħra li AD ma kellhiex kontroll fuqha hi l- kriżi globali ekonomika . Is- suġġetti li jemfa ¬ sizzaw il- partiti ħodor ( bħall- protezzjoni ambjentali u d- drittijiet ċivili ) kemm -il darba jkunu iktar attraenti mal- votanti meta l- ekonomija tkun sejra tajjeb . F' sitwazzjoni ekonomika ħażina , hemm tendenza li jiġri bil- maqlub . Iżda tajjeb wieħed jgħid ukoll li l- Grupp tal- Partiti Ħodor żied is- siġġijiet fil- Parlament Ewro ¬ pew . X' aktarx li l- Partiti Ħodor f' pajjiżi bħar- Renju Unit , Ġer ¬ manja , Belġju u Franza marru tajjeb għax irnexxielhom iwasslu messaġġ konvinċenti fejn abbi ¬ naw l- ekonomija mal- ekoloġija . Forsi l- istrateġija " pożittiva " tal- AD ma niżlitx tajjeb ma' nies li xtaqu jagħtu " lezzjoni " lill- Gvern Nazzjonalista . Jista' jkun ukoll li diskors ta' AD dwar ' green new deal ' fl- ekonomija u teknoloġiji ekoloġiċi kien wisq sofistikat għal din il- kampanja ddominata minn somom dwar l- għoli tal- ħajja u l- immigrazzjoni illegali . Hemm ukoll min qal li AD kienet moderata wisq fuq kwistjonijiet ta' drittijiet ċivili bħad- divorzju , u għalhekk ma attiratx lill- votanti iktar liberali , li ma rawx differenza bejn l- AD u l- PL . Apparti minn hekk , l- islogans ta' l- AD , bħal " enerġija , esperjenza , Ewropa " kienu vagi wisq , u l- AD dehret mingħajr proġett ċar favur Ewropa soċjali u ekoloġika . Forsi l- iktar kwistjoni li għamlet ħsara lill- AD kienet dik tal- immigrazzjoni illegali . L- AD ipprovat toħloq bilanċ bejn id- drittijiet umanitarji ta' dawn in- nies , u l- interess nazzjonali f' kun ¬ test Ewropew . Iżda jidher li dan id- diskors ma kienx attra ¬ enti mal- votanti . Din il- kwistjoni toffri sfida kbira lill- AD , li fuq naħa trid tappella għall- votanti , u fuq naħa oħra trid tappella għall- membri tagħha ! Iż- żewġ kandidati ta' AD għall- elezzjonijiet Ewropej , Arnold Cassola u Yvonne Arqueros Ebejer ħadmu kemm felħu , u kellhom messaġġ po ¬ żittiv tul il- kampanja elettorali . Hemm min ikkritika xi aspetti relatati mal- kandidati innifis ¬ hom , iżda naħseb li x- xogħol li għamlu Arnold u Yvonne ħaqqu rispett massimu ! Min hawn nirringrazzjahom tax- xogħol li għamlu . Arnold wera kemm hu vera ¬ ment ġentlom billi ħabbar ir- riżenja tiegħu l- għada li ħarġu r- riżultati , iżda dan ma waqqfux milli qatta' ġurnata u lejl fis- sala tal- għadd tal- voti ( flimkien ma' Stephen Cachia u Carmel Caco ¬ pardo ) meta kienu qed jingħad ¬ du l- voti tal- kunsilli lokali . Id- dinjità ta' dawn in- nies hi xi ħaġa li ħadd ma jista' jeħodhielhom ! Hekk kif qed nitkellmu dwar il- kunsilli lokali , ma nistax ma nirreferix għad- disfatta tiegħi f' Tas- Sliema , fejn naqqast 200 vot , u fejn il- madwar 500 vot li ġibt ma servewx biex niġi elett għat- tielet darba . Fil- każ speċi ¬ fiku ta' din il- lokalità , jidher li kien hemm vot ta' protesta kon ¬ tra Lawrence Gonzi kemm per ¬ mezz ta' astensjonijiet , iżda anke permezz ta' voti għal fazzjoni fl- istess Partit Nazzjonalista , dik ta' Robert Arrigo , jiġifieri għas- sindku l- ġdid Nikki Dimech . Naħseb ukoll li jien tlift xi voti minħabba l- politika xellugija li nħaddan u minħabba l- perċezzjoni li l- AD u PL dehru iktar viċin xulxin mis- snin ta' qabel . Bħallikieku dan ixekkel lil wieħed biex jaħdem favur ir- residenti ! Iżda nemmen li din il- perċezzjoni wasslet għal ħafna sefsif fil- widnejn minn xi " professuri " tad- demokrazija li jiddilettaw bl- arma tal- biża' . Bħala parti mit- tim ta' AD , nas ¬ sumi ukoll ir- responsab ¬ biltajiet tiegħi għal din it- telfa , u fil- jiem li ġejjin nieħu deċiżjoni finali dwar il- futur politiku tiegħi , wa ¬ ra li l- attivisti tal- AD jiltaq ¬ għu u jiddiskutu s- sitwazzjoni . minn Michael Briguglio , Kelliem għall- Izvilupp Socjali u Ekonomiku , Alternattiva Demokratika L- Orizzont 3 ta' Ġunju 2009 Kultant il- bniedem ma japprezzax dak li għandu u jibda jap ¬ prezza xi ħaġa wara li jitlifha . Kemm hu ironiku l- fatt li filwaqt li hawn min lest li jmut għad- demokrazija f' pajjiżi dittatorjali , hemm min lest jarmi l- vot f' pajjiżi demokratiċi ! Ov ¬ vjament , dan jista' jirrifletti diżillużjoni bis- sistema , jew indifferenza lejn sistema politika li għal bosta tidher li hi maqtugħa mir- realtajiet tal- mases . Iżda , ngħid jien , jekk bniedem ma jivvotax , ir- riżultat x' ikun ? Mhux li qed jgħin li s- sistema tibqa' kif inhi ? Għalhekk , nappella lil kul ¬ ħadd biex jivvota fl- elezzjonijiet lokali u Ewropej tas- sitta ta' Ġunju . Ivvota lil min taħseb li jista' jippreżenta l- prinċipji , it- twemmin u l- bżonnijiet tiegħek ! Jista' jkun il- każ li inti jogħ ¬ ġbuk kandidati minn partiti differenti , jew għall- kuntrarju , assolutament ma tridx li xi partit imur tajjeb . F' dan il- każ , is- sistema elettorali Maltija tagħtik il- lok li tuża l- vot tiegħek b' mod maħsub u intelliġenti . Fil- fatt , is- sistema Maltija tippermetti li tivvota għal iktar minn partit wieħed . Dan billi taqleb minn partit għall- ieħor . Per eżempju , tista' tagħti l- ewwel preferenza lill- kandidat ta' partit , it- tieni preferenza lill- kandidat ta' partit ieħor , u t- tielet preferenza lil xi ħadd ta' partit ieħor ! Tista' taqleb minn partit għall- ieħor u terġa' tmur lura għall- ewwel partit . U tista' tivvota lill- kandidati kollha ta' partit par ¬ tikolari u mbagħad tkompli fuq kandidati ta' partit jew partiti oħra . Saħansitra tista' tivvota lill- kandidati kollha , billi tibqa' sejjer sal- aħħar vot , jiġifieri , jekk għall- argument hemm 29 kandidat , tista' tibqa' sejjer min- numru wieħed san- numru 29 , basta ma tirrepetix numri . Tista' ukoll tieqaf fuq liema numru trid , anke fuq l- ewwel preferenza ! B' hekk bis- sistema elettorali Maltija , tista' tivvota mhux biss lil min trid tappoġġja b' mod ċar , iżda ukoll tkompli fuq kandidati ta' partit jew partiti oħrajn biex almenu tkun taf li jekk il- preferenza tiegħek tiġi eletta jew tinqala' , il- vot ikom pli fuq min tippreferi li jitla' wara l- preferenzi primarji tiegħek . Nixtieq nipproponi riflessjoni oħra . F' Malta huwa tajjeb li għandna żewġ partiti rappre ¬ żentati fil- Parlament Ewropew , u fil- maġġoranza tal- kunsilli ( ħlief għall- eċċezzjonijiet bħal Tas- Sliema u Ħ ' Attard , fejn hemm kunsillieri tal- Alter ¬ nattiva Demokratika – wieħed minnhom jien ) . Kemm ikun aħjar jekk ikun hemm iktar minn żewġ partiti f' dawn l- istrutturi , biex ikun hemm rappreżentanza iktar demo ¬ kratika . Fil- Parlament Ewropew bħalissa hemm tmien partiti , u dawn aktarx jiżdiedu wara l- elezzjonijiet tas- 6 ta' Ġunju . Fil- preżent Malta hija rappreżentata f' żewġ partiti biss . Żgur li jkun aħjar għal pajjiżna li nkunu rrappreżentati f' partiti oħrajn ukoll , biex ikollna iktar influ ¬ wenza wiesgħa fil- Parlament Ewropew ! Għalhekk , nappella mhux biss li kulħadd imur jivvota , iżda ukoll li nużaw il- vot b' mod maħsub , biex niżguraw li dan jintuża bl- aħjar mod possibbli , mhux biss fl- ewwel preferenza , iżda ukoll fil- preferenzi ta' wara ! Nixtieq nagħlaq dan l- artiklu billi nirringrazzja lil dawk kollha li b' xi mod jew ieħor għenuni fil- kampanja tiegħi għall- Kunsill Lokali ta' Tas- Sliema . Grazzi mill- qalb .